
1. BENDROSIOS NUOSTATOS
UAB „Lazdijų šiluma“, kodas 165219441, (toliau – Perkantysis subjektas) siekia, rekonstruojant Veisiejų katilinę Nr.1, įrengti   naują medienos skiedromis kūrenamą vandens šildymo katilą, kurio instaliuota galia būtų  1,2 MW, rankovinį dūmų filtrą, kondensacinį ekonomaizerį, termofikacinio vandens papildymo talpą, sumontuoti naują dūmtraukį ir prijungti įrenginius prie esamų katilinės inžinerinių sistemų. Projektu siekiama pagerinti šilumos gamybos techninius rodiklius, įrengiant naują katilą ir kitus įrenginius, kurių ekonomiškesnis veikimas leis padidinti katilinės darbo efektyvumą.  Tuo tikslu Perkantysis subjektas vykdo viešojo pirkimo konkursą  dėl projekto „Veisiejų katilinės rekonstrukcija, pakeičiant biokuro katilą“ darbų techninės priežiūros (toliau – Pirkimas).

1.1 Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Įstatymas), Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis Pirkimo sąlygomis.

1.2. Pirkimo dokumentus sudaro visas šis dokumentas su priedais ir kiti dokumentai, jų paaiškinimai (patikslinimai), taip pat skelbimas apie Pirkimą ir jo patikslinimai (jei bus). Klausimams, kurie neaptarti Pirkimo dokumentuose taikomos Įstatymo nuostatos, o jei klausimai nereglamentuojami Įstatyme, taikomos VPĮ nuostatos. Jeigu Pirkimo dokumentai nenustato kitaip, Pirkimo dokumentuose vartojamos sąvokos atitinka Įstatymo sąvokas.

1.3 Pirkimo procedūras vykdo viešojo pirkimo komisija (toliau – Komisija). Komisija veikia iki pirkimo sutarties pasirašymo su Pirkimo laimėtoju arba iki sprendimo nutraukti Pirkimą priėmimo. 

1.4 Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.

1.5 Perkantysis subjektas laikys, kad visi tiekėjai, teikiantys pasiūlymus, yra susipažinę su Pirkimo dokumentais, Lietuvos Respublikos teisės aktais, reglamentuojančiais viešųjų pirkimų procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp Perkančiojo subjekto ir tiekėjų susiklostantiems santykiams, kylantiems iš (ar) susijusiems su šiuo Pirkimu. 

1.6 Stebėtojai dalyvauti Komisijos posėdžiuose nėra kviečiami.

1.7 Apie pirkimą paskelbta Centrinėje viešųjų pirkimų informacinėje sistemoje (toliau – CVP IS) interneto adresu https://viesiejipirkimai.lt/epps/home.do. Pirkimas bus atliekamas elektroninėmis priemonėmis CVP IS. Pasiūlymų pateikimas ir visas susirašinėjimas tarp Komisijos ir tiekėjų bus vykdomas tik elektroninėmis susirašinėjimo priemonėmis, naudojantis CVP IS.

1.8 Vadovaujantis VPĮ 4 straipsnio 9 dalimi Perkantysis subjektas per 15 dienų nuo pirkimo sutarties sudarymo ar jos pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka per CVP IS paskelbs laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurią laimėjęs dalyvis nurodys, kaip konfidencialią. Visas tiekėjo pasiūlymas ir paraiška negali būti laikomi konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija neturėtų būti laikoma informacija, nurodyta Įstatymo 32 straipsnio 2 dalies 1-4 punktuose.

1.9 Perkančiojo subjekto kontaktinis asmuo įgaliotas palaikyti tiesioginį ryšį su tiekėjais ir gauti iš jų pranešimus CVP IS priemonėmis, susijusius su pirkimų procedūromis: Kristina Vailionytė, tel. +370 318 54032, el. p. kristina@lazdijusiluma.lt, dėl pirkimo objekto – Ričardas Muraška, tel. +370 685 32740, el. p. ricardas@lazdijusiluma.lt.
2. PIRKIMO OBJEKTAS

2.1.
UAB „Lazdijų šiluma“, kodas 165219441, (toliau – Perkantysis subjektas) siekia, rekonstruojant Veisiejų katilinę Nr.1, įrengti   naują medienos skiedromis kūrenamą vandens šildymo katilą, kurio instaliuota galia būtų  1,2 MW, rankovinį dūmų filtrą, kondensacinį ekonomaizerį, termofikacinio vandens papildymo talpą, sumontuoti naują dūmtraukį ir prijungti įrenginius prie esamų katilinės inžinerinių sistemų. 
2.2. Paslaugos turi būti suteiktos iki 2028 m. kovo  30 d. Paslaugų suteikimo vieta – Veisiejai, Kailinių k. Kailinių g. 34. Sutarties vykdymo metu, dėl nenumatytų aplinkybių, galimas sutarties pratęsimas iki 2 mėnesių. Dėl rangos  darbų sutarties pratęsimo, techninės priežiūros darbų kaina nesikeičia. Esant poreikiui ir  Veisiejų katilinės rekonstrukcijos  vykdymui  nupirkus papildomus rangos darbus, techninės priežiūros darbų kaina nesikeičia. 
2.3. Ši pirkimo procedūra neskirstoma į dalis, todėl pasiūlymai turi būti teikiami visam nurodytam paslaugų kiekiui.

2.4. Dalyviams neleidžiama pateikti alternatyvių pasiūlymų.

3. PASLAUGŲ TIEKĖJŲ KVALIFIKACIJOS REIKALAVIMAI

3.1. Paslaugų tiekėjas turi atitikti šiuos minimalius kvalifikacijos reikalavimus ir pateikti kvalifikacinius reikalavimus įrodančius dokumentus:

	Eil.

Nr.
	Kvalifikaciniai reikalavimai
	Kvalifikacinių reikalavimų reikšmė
	Kvalifikacinius reikalavimus įrodantys dokumentai

	1. 
	Tiekėjas turi teisę verstis ta veikla, kuri reikalinga pirkimo sutarčiai įvykdyti.
	Paslaugų tiekėjo neatitinkančio šio reikalavimo pasiūlymas atmetamas
	Tiekėjo (juridinio asmens) registravimo pažymėjimo tinkamai patvirtinta kopija ar kiti dokumentai, patvirtinantys tiekėjo teisę verstis atitinkama veikla. Pateikiamas skenuotas dokumentas elektroninėje formoje.

	2.
	Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžius įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų.
	Paslaugų tiekėjo, neatitinkančio šio reikalavimo pasiūlymas atmetamas
	Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 30 dienų iki pasiūlymų pateikimo termino pabaigos.

Pateikiamas skenuotas dokumentas elektroninėje formoje.
Valstybinio socialinio draudimo įstaigos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 30 dienų iki pasiūlymų pateikimo termino pabaigos.

Pateikiamas skenuotas dokumentas elektroninėje formoje.
Įsipareigojimų, susijusių su socialinio draudimo įmokų mokėjimu, įvykdymo įrodymui pateikiama:

-
Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis.

-
Jeigu tiekėjas yra fizinis asmuo, registruotas Lietuvos Respublikoje, jis pateikia Valstybinio socialinio draudimo fondų įstaigos arba  valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis


3.2. Specialieji reikalavimai. Ekonominės ir finansinės būklės, techninės ir profesinės kompetencijos:

	Eil.

Nr.
	Kvalifikaciniai reikalavimai
	Kvalifikacinių reikalavimų reikšmė
	Kvalifikacinius reikalavimus įrodantys dokumentai

	1. 
	Tiekėjas   (arba visi jungtinės veiklos partneriai bendrai) privalo turėti teisę užsiimti su pirkimo objektu susijusia veikla. Tiekėjas privalo turėti Lietuvos Respublikos Statybos įstatymo ir kitų teisės aktų  nustatyta tvarka išduotus kvalifikacijos dokumentus, suteikiančius teisę Lietuvos Respublikoje atlikti ypatingo statinio statybos priežiūros vadovo, ypatingo statinio specialiųjų statybos darbų techninės priežiūros  vadovo  paslaugas pirkimo sąlygų 2.1 punkte  nurodytiems darbams.
	Paslaugų tiekėjo, neatitinkančio šio reikalavimo pasiūlymas atmetamas
	Statybos sektoriaus vystymo agentūros atestato ar užsienio šalies kompetentingos institucijos nustatyta tvarka išduoto kvalifikacijos atestato, suteikiančio teisę vykdyti ypatingo statinio statybos priežiūros vadovo, ypatingo statinio specialiųjų statybos darbų techninės priežiūros  vadovo pareigas pirkimo sąlygų 2.1 punkte nurodytiems darbams, už kurių vykdymą bus atsakingas konkretus ūkio subjektas, kopija (kopijos). 

Pateikiamas skenuotas dokumentas elektroninėje formoje.



4. PASIŪLYMŲ RENGIMAS, PATEIKIMAS, KEITIMAS

4.1. Pateikdamas pasiūlymą, tiekėjas sutinka su šiomis apklausos sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

4.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://viesiejipirkimai.lt/epps/home.do. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt/epps/home.do). Visi dokumentai, patvirtinantys tiekėjų kvalifikacijos atitiktį apklausos sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., įvykdytų sutarčių sąrašas, pažymos ir pan.) arba pateikiant skaitmenines dokumentų kopijas (pvz., atestatai, pažymos, licencijos, leidimai,  ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). 
4.3.Tiekėjas pasiūlymą  privalo pateikti pagal apklausos sąlygų 1 priede pateiktą formą. 
4.4. Pasiūlymuose nurodytos kainos bus vertinamos eurais. Pasiūlymo kaina nurodoma skaičiais ir žodžiais, į ją turi būti įskaičiuotos visos išlaidos, būtinos paslaugai atlikti, taip pat privalomi mokėti mokesčiai, įskaitant PVM, kuris Tiekėjo pasiūlyme taip pat turi būti nurodytas ir atskirai.

4.5. Tiekėjo pasiūlymas bei kita korespondencija pateikiama lietuvių kalba. 
4.6. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (perkančioji organizacija pasilieka sau teisę pareikalauti dokumentų originalų), susidedanti iš:

4.6.1. nurodytos kainos CVP IS pasiūlymo lango eilutėje „Pasiūlymo kainos“;

4.6.2. CVP IS pasiūlymo lango eilutėje „Prisegti dokumentai“ pateikti kvalifikaciją įrodantys dokumentai, kiti reikalaujami dokumentai.
4.7. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.

4.8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

4.9. Pasiūlymas turi būti pateiktas iki 2026 m. rugsėjo 24 d. 10 val. tik elektroninėmis priemonėmis, naudojant CVP IS. 

4.10. Tiekėjai pasiūlyme turi nurodyti, kokia pasiūlyme pateikta informacija yra konfidenciali bei pateikti dokumentus, patvirtinančius Tiekėjo teisę nurodytą informaciją laikyti konfidencialia. Ta informacija, kuri bus nurodyta kaip konfidenciali, tačiau nebus pateikti dokumentai, patvirtinantys Tiekėjo teisę nurodytą informaciją laikyti konfidencialia, nebus laikoma konfidencialia. 
4.11. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 60 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

4.12. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. 

4.13. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia Viešųjų pirkimų įstatymo nustatyta tvarka ir išsiunčia visiems tiekėjams, kurie prisijungė prie pirkimo. 

4.14. Tiekėjas CVP IS priemonėmis pateiktą pasiūlymą iki nustatyto pasiūlymų pateikimo termino pabaigos gali atsiimti bei pakeisti.

4.15. Apklausos sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti apklausos sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti apklausos sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

4.16. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti apklausos sąlygas.
                    5. VOKŲ SU PASIŪLYMAIS ATPLĖŠIMO PROCEDŪROS

5.1. Vokai su pasiūlymais bus atplėšiami  2026 m. rugsėjo 24 d. Pradinis susipažinimas su tiekėjų pasiūlymais, gautais CVP IS priemonėmis prilyginamas vokų atplėšimui.  

5.2. Vokų su pasiūlymais atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atplėšiami ir tuo atveju, jei į vokų atplėšimo posėdį neatvyksta pasiūlymus pateikę tiekėjai arba jų įgalioti atstovai.

5.3. Vokų su pasiūlymais atplėšimo procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina. Ši informacija pateikiama ir posėdyje nedalyvavusiems, tačiau pageidavimą gauti informaciją CVP IS susirašinėjimo priemonėmis pareiškusiems, pasiūlymą pateikusiems tiekėjams.

5.4. Kiekvienas vokų su pasiūlymais atplėšimo procedūroje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija perkančioji organizacija negali atskleisti tiekėjo pasiūlyme esančios konfidencialios informacijos.

5.5. Tolesnes pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

6. PASIŪLYMŲ NAGRINĖJIMAS

6.1. Komisija tikrina tiekėjų pasiūlymuose pateiktų kvalifikacijos duomenų atitiktį apklausos sąlygose nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą.

6.2. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties apklausos sąlygose nustatytiems reikalavimams ir kiekvienam iš jų CVP IS susirašinėjimo priemonėmis praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka perkančiosios organizacijos keliamus reikalavimus ir kurių pasiūlymai nebuvo atmesti.

6.3. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės. 

6.4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Tiekėjo neįtraukti darbų kiekiai nebus laikomi aritmetinėmis klaidomis.

6.5. Jeigu pateiktame pasiūlyme nurodyta kaina yra neįprastai maža, Komisija privalo tiekėjo CVP IS susirašinėjimo priemonėmis paprašyti per Komisijos nurodytą terminą pagrįsti neįprastai mažą pasiūlymo kainą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar dalyvis, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Jei tiekėjas kainos nepagrindžia, jo pasiūlymas atmetamas.

6.6. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai perkančiajai organizacijai yra pateikiami tik CVP IS susirašinėjimo priemonėmis.
7. PASIŪLYMŲ ATMETIMO PRIEŽASTYS

7.1. Komisija atmeta pasiūlymą, jeigu:

7.1.1. tiekėjas neatitiko minimalių kvalifikacijos reikalavimų; 

7.1.2. tiekėjas pasiūlyme pateikė netikslius ar neišsamius duomenis apie savo kvalifikaciją ir perkančiajai organizacijai prašant, nepatikslino jų;

7.1.3. pasiūlymas neatitiko apklausos sąlygose nustatytų reikalavimų;

7.1.4. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

7.1.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

7.1.6. buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

7.1.7. pasiūlymas buvo pateiktas ne perkančiosios organizacijos nurodytomis elektroninėmis priemonėmis.
8. PASIŪLYMŲ VERTINIMAS

8.1. Pasiūlymuose nurodytos kainos bus vertinamos eurais. Perkančiosios organizacijos neatmesti pasiūlymai bus vertinami pagal mažiausios   kainos kriterijų, t. y.  bus vertinama bendra pasiūlymo kaina EUR su PVM. Pasiūlymo kaina yra bendra sutarties  kaina.
9.PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO

9.1. Komisija neatmestus pasiūlymus vertina pagal mažiausią kainą ir sudaro pasiūlymų eilę. Pasiūlymų eilė nustatoma kainų didėjimo tvarka. Pirmumo eile yra įrašomas pasiūlymas, kurio kaina yra mažiausia.

9.2. Jeigu pasiūlymą pateikė tik vienas Tiekėjas – pasiūlymų eilė nesudaroma.

9.3. Kai nustatant laimėjusį pasiūlymą yra keli pasiūlymai pateikti vienodomis kainomis, laimėjusiu pripažįstamas tas pasiūlymas, kurio pasiūlymas buvo įregistruotas anksčiausiai.

9.4. Pranešimas apie apklausą laimėjusį pasiūlymą išsiunčiamas visiems pasiūlymus pateikusiems tiekėjams ne vėliau kaip per 5 darbo dienas nuo Komisijos sprendimo priėmimo dienos.

9.5. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir sprendimo dėl laimėjusio pasiūlymo, CVP IS priemonėmis pranešama ir apie jų pasiūlymų atmetimo priežastis. 

 9.6. Laimėjusiu pasiūlymu pripažįstamas pasiūlymas esantis pasiūlymų eilės 1 vietoje Taisyklių bei šių apklausos sąlygų nustatyta tvarka.

9.7. Pirkimas laikomas įvykusiu, jeigu yra bent vienas pateiktas pasiūlymas, kuris atitiko pirkimo dokumentuose nustatytus reikalavimus.

9.8. Jeigu iki Perkančiosios organizacijos nustatyto pasiūlymų pateikimo termino nebuvo gauta nė vieno pasiūlymo arba jeigu pasiūlymus atmetus  nelieka nė vieno pirkimo dokumentuose nustatytus reikalavimus atitinkančio pasiūlymo, pirkimas laikomas neįvykusiu.

9.9. Jei pirkimas neįvyko nes nebuvo gauta nė vieno pasiūlymo, Perkančioji organizacija turi teisę vykdyti darbų pirkimą neskelbiamų derybų būdu, nekeičiant pirkimo sąlygų.

9.10. Perkančioji organizacija pirkimo sutartį siūlo sudaryti tam Tiekėjui, kurio pasiūlymas šio pirkimo tvarka pripažintas laimėjusiu.

9.11. Pirkimo sutartis bus sudaryta ne anksčiau, negu pasibaigs sutarties sudarymo atidėjimo terminas – 5 dienų laikotarpis, kuris prasideda sekančią dieną nuo pranešimo apie sprendimą sudaryti pirkimo sutartį išsiuntimo iš Perkančiosios organizacijos suinteresuotiems dalyviams dienos ir kurio metu negali būti sudaroma pirkimo sutartis. Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų. 

9.12. Jeigu Tiekėjas, kuriam buvo pasiūlyta pasirašyti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo pasirašyti pirkimo sutartį Tiekėjui, kurio pasiūlymas Komisijos sprendimu pripažintas pirmu po Tiekėjo pasiūlymo, atsisakiusio sudaryti pirkimo sutartį.

9.13. Sudarant pirkimo sutartį, negali būti didinama laimėjusio pasiūlymo kaina ar keičiamos jos nustatymo būdas, pasiūlymo turinys. 

10. PRETENZIJŲ IR SKUNDŲ NAGRINĖJIMO TVARKA

10.1. Tiekėjas, kuris mano, kad Perkančioji organizacija, vykdydama viešąjį pirkimą, pažeidė ar pažeis jo interesus, turi teisę nustatyta tvarka ginti savo teisėtus interesus, pateikdamas pretenziją Perkančiajai organizacijai. Pretenzija turi būti pateikta raštu CVP IS priemonėmis. Pretenzijos pateikimo data bus laikoma data, nurodyta CVP IS. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui. 

10.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.

10.3. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu CVP IS priemonėmis pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.

11. PIRKIMO SUTARTIES SĄLYGOS
          11.1. Pirkimo sutarties sąlygos pateiktos priede Nr. 2.

Priedas Nr.1

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________

(Adresatas (perkančioji organizacija))

PASIŪLYMAS

DĖL PROJEKTO „VEISIEJŲ KATILINĖS REKONSTRUKCIJA, PAKEIČIANT BIOKURO KATILĄ“

 DARBŲ VYKDYMO TECHNINĖS PRIEŽIŪROS PIRKIMO 
___________________

(Data)

____________________

(Vieta)

	Tiekėjo pavadinimas
	

	Tiekėjo adresas
	

	Įmonės kodas
	

	Įmonės vadovo pareigos, vardas ir pavardė
	

	Už pasiūlymą atsakingo asmens vardas, pavardė
	

	Telefono numeris
	

	Fakso numeris
	

	El. pašto adresas
	


Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) Pirkimo sąlygose;

2) kituose pirkimo dokumentuose.

Mes siūlome šias paslaugas:

	EEil. Nr.
	Darbų pavadinimas
	Kaina,

Eur (be PVM)
	PVM

Eur.
	Kaina,

Eur (su PVM)

	1
	2.
	3.
	4.
	5.

	21
	Projekto „Veisiejų katilinės rekonstrukcija, pakeičiant biokuro katilą“ darbų vykdymo techninė priežiūra
	
	
	


Bendra pasiūlymo kaina  su PVM (nurodoma skaičiais ir žodžiais Eur ): _______________________________________________________________________________
Į šią sumą įeina visos išlaidos, visi mokesčiai, taip pat ir PVM, kuris sudaro (nurodoma skaičiais ir žodžiais ________ Eur.

Kartu su pasiūlymu pateikiami šie dokumentai:

	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	


Šiame pasiūlyme yra pateikta ir konfidenciali informacija :

	Eil.Nr.
	Pateikto dokumento pavadinimas
	Dokumentas yra įsiūtas konkursiniame pasiūlyme

	
	
	

	
	
	

	
	
	


Pasiūlymas galioja     ______________ d.

___________________________________________________

                      (Tiekėjo arba jo įgalioto asmens vardas, pavardė, parašas)

